**JAVNI RAZPIS SPODBUDE ZA PROJEKTE, VKLJUČENE V IPCEI EuBatIn**

**(kratica javnega razpisa: JR IPCEI EuBatIn)**

**ODGOVORI NA ZASTAVLJENA VPRAŠANJA**

**Iz 26. točke javnega razpisa izhaja, da objavljeni odgovori na vprašanja postanejo sestavni del razpisne dokumentacije.**

**VPRAŠANJA DO VKLJUČNO 12. 2. 2025:**

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potrebovali bi dodatno pojasnilo glede vključitve sodelovanj s pridruženimi (*indirect*) partnerji:

* Ali lahko navedemo sodelovanje s partnerji, ki še niso formalno potrjeni kot pridruženi (*indirect*) partnerji v IPCEI EuBatIn?
* Če mora biti vsak pridruženi partner, s katerim sodelujemo, odobren s strani nadzornega odbora IPCEI in vključen v chapeau dokument, ali lahko ministrstvo posreduje seznam že potrjenih pridruženih partnerjev, s katerimi je mogoče vzpostaviti sodelovanje?

**ODGOVOR:**

Prijavitelji oz. konzorcijski partnerji so lahko upravičeni do sofinanciranja le v primeru, da so bili potrjeni z odločitvijo Evropske komisije ali so bili s strani nadzornega odbora za IPCEI EuBatIn potrjeni kot pridruženi partner v IPCEI EuBatIn in to lahko izkažejo s pisnim dokazilom, kar je zapisano v javnem razpisu v prvi točki poglavja 5.1. V nasprotnem primeru partnerji lahko sodelujejo v konzorciju, vendar njihovi stroški ne morejo biti sofinancirani iz sredstev tega javnega razpisa.

Pridruženi partner mora pridobiti dve pismi o nameri **s strani direktnih partnerjev** v projektu s katerim vzpostavi sodelovanje. Seznam vseh potrjenih partnerjev na projektu IPCEI EuBatIn je objavljen na spletni strani [IPCEI Batteries - IPCEI European Battery Innovation (EuBatIn) Partners](https://www.ipcei-batteries.eu/technology-fields).

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spodaj podajam 3 opcije, ki jih vidim za zapis v obrazec 3 in izdajo zahtevkov.

1. Ali lahko sami izbiramo datum oddaje zahtevka in upoštevamo točno eno leto?

1.4.2025-31.3.2026, zahtevek april/maj 2026

1.4.2026-31.3.2027, zahtevek april/maj 2027

1.4.2026-31.3.2028, zahtevek april/maj 2028

1. Ali narobe razumem in moramo gledati koledarska leta?

Ali to pomeni, da dodamo nov stolpec? In za posamezno leto beležimo do 31.12.?

Torej

1.4.2025-31.12.2025, zahtevek januar/februar 2026

1.1.2026-31.12.2026, zahtevek januar/februar 2027

1.1.2027-31.12.2027, zahtevek januar/februar 2028

1.1.2028-31.3.2028, zahtevek april/maj 2028

              Oziroma se prvi dve leti združi, če bodo tri zahtevki?

1. Ali damo raje kot smo predlagali in kot gredo običajno proračunska leta?

1.4.2025-31.8.2025, zahtevek september/oktober 2025

1.9.2025-31.8.2016, zahtevek september/oktober 2026

1.9.2026-31.8.2027, zahtevek september/oktober 2027

1.9.2027-31.3.2028, zahtevek september/oktober 2028

              Oziroma se prvi dve leti združi, če bodo tri zahtevki?

**ODGOVOR:**

Hvala za opozorilo, v obrazcu je napaka pri zapisu letnic. Pošiljamo vam popravljen obrazec in ga tudi objavljamo na spletni strani. Pravilne letnice so 2026, 2027 in 2028. V ustrezen stolpec vpisujte zneske, za katere se predvideva, da bodo v tem letu izplačani podjetju/podjetjem s strani ministrstva. Datumi oddaje zahtevkov za izplačilo še niso določeni, predvidevamo pa 4 zahtevke za izplačilo za obdobja po 9 mesecev izvajanja projekta. Prvi zahtevek bo predvidoma izplačan v letu 2026, drugi in tretji v letu 2027 in četrti v letu 2028.